Bygningens tre nedre etasjer har delvis murverk fra middelalderen. På midten av 1600-tallet ble huset påbygd med en etasje og utstyrt med natursteinsportal og krysshvelv i portgangen. Omkring 1820 ble det bygd på enda en etasje, og i 1845 ble loftet innredet med en etasje. I 1969-70 ble det utført en omfattende renovering og ombygging da loftet fikk ytterligere en etasje og taket en ny utforming. Eksteriøret bevarer stort sett sitt utseende fra andre halvdel av 1800-tallet.